CELEX: 32021R0576
Language: et
Date: 2020-11-30 00:00:00
Title: Komisjoni delegeeritud määrus (EL) 2021/576, 30. november 2020, millega muudetakse määruse (EL) nr 978/2012 III lisa, et lisada Usbekistani Vabariik GSP+ erikorra raames tariifseid soodustusi saavate riikide hulka

9.4.2021   
               
               
                  ET
               
               
                  Euroopa Liidu Teataja
               
               
                  L 123/1
               
            
         KOMISJONI DELEGEERITUD MÄÄRUS (EL) 2021/576,
         30. november 2020,
         millega muudetakse määruse (EL) nr 978/2012 III lisa, et lisada Usbekistani Vabariik GSP+ erikorra raames tariifseid soodustusi saavate riikide hulka
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta, (1) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Määruse (EL) nr 978/2012 artikli 9 lõikega 1 on kehtestatud konkreetsed abikõlblikkuse kriteeriumid taotlevale riigile tariifsete soodustuste andmiseks säästvat arengut ja head valitsemistava stimuleeriva erikorra (GSP+) raames. Selle eelduseks on, et riiki peetakse haavatavaks. Riik peaks olema ratifitseerinud kõik määruse (EL) nr 978/2012 VIII lisas loetletud konventsioonid ja asjaomase järelevalveasutuse viimati esitatud järeldustes ei tohiks olla märgitud, et mõne konventsiooni tõhusas rakendamises esineb tõsiseid puudusi. Riik ei tohiks olla ühegi asjaomase konventsiooni suhtes esitanud reservatsiooni, mis on selle konventsiooniga keelatud või mida määruse (EL) nr 978/2012 artikli 9 mõistes peetakse selle konventsiooni sisu ja eesmärgiga vastuolus olevaks. Riik peaks reservatsioonideta aktsepteerima iga konventsiooniga kehtestatud aruandluskohustusi ja täitma määruse (EL) nr 978/2012 artikli 9 lõike 1 punktides d, e ja f osutatud siduvaid kohustusi.
                  
               
                     (2)
                  
                  
                     GSP kava alusel soodustusi saav riik, kes soovib saada soodustusi GSP+ erikorra raames, peab esitama taotluse, millele on lisatud igakülgne teave asjaomaste konventsioonide ratifitseerimise kohta, taotleva riigi reservatsioonid ja teiste konventsiooniosaliste vastuväited neile reservatsioonidele ning riigi siduvad kohustused.
                  
               
                     (3)
                  
                  
                     9. juunil 2020 sai komisjon Usbekistani Vabariigi taotluse ühineda GSP+ erikorraga.
                  
               
                     (4)
                  
                  
                     Komisjon on taotlust hinnanud ja jõudnud järeldusele, et Usbekistani Vabariik vastab määruse (EL) nr 978/2012 artikli 9 lõikes 1 sätestatud abikõlblikkuse kriteeriumidele. Seepärast tuleks Usbekistani Vabariigile teha soodustusi GSP+ erikorra raames ja määruse (EL) nr 978/2012 III lisa tuleks vastavalt muuta.
                  
               
                     (5)
                  
                  
                     Komisjon jälgib kooskõlas määruse (EL) nr 978/2012 artikliga 13 asjaomaste konventsioonide ratifitseerimise seisu, seda, kas Usbekistani Vabariik neid konventsioone tõhusalt rakendab, ning Usbekistani Vabariigi koostööd asjaomaste järelevalveasutustega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 978/2012 III lisa veergudesse A ja B lisatakse järgmine riik ja selle tähestikuline kood:
            
               
                           „UZ
                        
                        
                           Usbekistani Vabariik“
                        
                     
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. november 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 303, 31.10.2012, lk 1.